**Ministru kabineta rīkojuma projekta “Par valsts meža zemes nodošanu Burtnieku novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atļaut Zemkopības ministrijai nodot bez atlīdzības Burtnieku novada pašvaldības īpašumā pašvaldības autonomās funkcijas īstenošanai – ceļa būvniecībai – valsts nekustamo īpašumu “Ceļš” (kadastra Nr. 9690 011 0250) – valsts meža zemi – zemes vienību (zemes vienības kadastra apzīmējums 9690 011 0236) 0,1500 ha platībā Valmieras pagastā, Burtnieku novadā. Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta “a” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma “Par pašvaldībām” 15. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta “a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju īstenošanai, tostarp ceļa būvniecībai. Minētā pašvaldības autonomā funkcija atbilst likuma “Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ceļa būvniecība.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 “Valsts meža zemes atsavināšanas kārtība” (turpmāk – noteikumi Nr. 776).Noteikumu Nr. 776 13. punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr. 776 izvērtēja Burtnieku novada pašvaldības iesniegtos dokumentus valsts meža zemes atsavināšanai. Burtnieku novada pašvaldība 2016. gada 19. jūlija vēstulē Nr.10-3/1000 “Par jaunizbūvējamā ceļa J.Ziemeļnieka iela–Pilāti projekta ieceri” valsts meža īpašuma pārvaldītājai un apsaimniekotājai akciju sabiedrībai “Latvijas valsts meži” (turpmāk – AS “Latvijas valsts meži”) lūdza atsavināt valstij piederošas zemes vienības ar kadastra apzīmējumu 9690 011 0040 daļu aptuveni 0,4887 ha platībā, lai pašvaldība varētu izpildīt normatīvajos aktos noteikto autonomo funkciju.AS “Latvijas valsts meži” 2016. gada 3. oktobra vēstulē Nr. 4.1-2\_0769\_101\_16\_450 Burtnieku novada pašvaldību un Zemkopības ministriju informēja par to, ka neiebilst pret zemes vienības ar kadastra apzīmējumu 9690 011 0040 daļas aptuveni 0,4887 ha platībā, kas ietilpst nekustamā īpašuma “Būdeļa mežs” (kadastra Nr.9690 011 0040) Valmieras pagastā, Burtnieku novadā sastāvā, atsavināšanu par labu Burtnieku novada pašvaldībai tās autonomās funkcijas izpildei – ceļa būvniecībai, papildus norādot, ka:1. zemes vienība ar kadastra apzīmējumu 9690 011 0040 ietilpst medību tiesību nomas līguma platībās, kas noslēgts ar mednieku klubu “JAUNPILSĒTA”. Atsavināšanas gadījumā būs nepieciešams grozīt noslēgto līgumu par medību tiesību nomu, izslēdzot atsavināmo platību no nomas platības;
2. daļa atsavināmās teritorijas ietilpst aizsargājamā meža biotopā (09010 – Veci vai dabiski boreāli meži). Tādējādi zemes vienības daļa atsavināma ceļa būvei minimāli nepieciešamajā platībā, kā arī lūdzot izvērtēt iespēju inženierkomunikācijas ierīkot lauksaimniecības zemē, kas atrodas plānotā ceļa otrā pusē.

Zemkopības ministrija 2018. gada 2. martā saņēma Burtnieku novada pašvaldības vēstuli – atsavināšanas ierosinājumu Nr. 3-11.4/2018/280 ar pievienotajiem dokumentiem. Vēstulē pašvaldība ierosina nodot bez atlīdzības Burtnieku novada pašvaldībai zemes vienības ar kadastra apzīmējumu 9690 011 0040 daļu aptuveni 0,4887 ha platībā, kura atrodas Valmieras pagastā, Burtnieku novadā un ietilpst nekustamā īpašuma “Būdeļa mežs” (kadastra Nr. 9690 011 0040) sastāvā, likuma “Par pašvaldībām” 15. panta pirmās daļas 2. punktā noteiktās pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (tostarp ceļu būvniecību).Burtnieku novada pašvaldība ar 2018. gada 21. februāra lēmumu Nr. 61 (protokols Nr.3, 14. punkts), ņemot vērā nepieciešamību veidot sociāli vienotu aktīvai ģimenes dzīvei pievilcīgu, ilgtspējīgu, sakoptu, drošu dzīvesveidu Burtnieku novadā, sekmēt mājokļu būvniecību un apsaimniekošanu ar Valmieras pilsētas pašvaldību vienotā ceļu infrastruktūras un inženierkomunikāciju izmantošanas tīklā, lai sasniegtu darbavietas novadā un ārpus novada, pamatojoties uz likuma “Par pašvaldībām 15. panta pirmās daļas 2. punktu, Sabiedrības vajadzībām nepieciešamā nekustamā īpašuma atsavināšanas likumu, nolēma sabiedrības vajadzību nodrošināšanai konceptuāliatbalstīt autoceļa izveidiBurtnieku novada Pilātu ciemā ar pieslēgumu Jāņa Ziemeļnieka ielai Valmieras pilsētā.Burtnieku novada pašvaldība apliecina, ka plānotā būvniecības iecere – pašvaldības ceļa izbūve Burtnieku novada Valmieras pagasta Pilātu ciema nekustamajā īpašumā “Būdeļu mežs” zemes vienībā ar kadastra apzīmējumu 9690 011 0040 – atbilst Burtnieku novada teritorijas plānojumam 2012.–2024. gadam, kurš 2012. gada 19. septembrī apstiprināts Burtnieku novada pašvaldības domes sēdē (lēmums Nr. 411, prot. Nr. 12, 1. punkts) un izdots kā Burtnieku novada pašvaldības saistošie noteikumi Nr. 10/2012, kā arī Burtnieku novada Valmieras pagasta nekustamā īpašuma “Druvas” detālplānojumam (sākotnēji apstiprināts 27.02.2007.) un nekustamo īpašumu “Saules 1”–“Saules 9”, “Saullēkti 1”–“Saullēkti 12”, “Saullēkti 14”, “Saullēkti 16”, “Saullēkti 18”, “Saullēkti 20”, “Saullēkti 22” un “Saullēkti 24” detālplānojumam (sākotnēji apstiprināts 31.01.2008.). Abi detālplānojumi pēc teritoriālās reformas 2009. gada 23. septembrī Burtnieku novada pašvaldības domes sēdē (protokols Nr. 7, 32.§, 2. punkts) tika apstiprināti kā Burtnieku novada saistošo noteikumu Nr.6/2009 “Burtnieku novada detālplānojumi” 6. un 10. pielikums.Zemkopības ministrija izvērtēja Burtnieku novada pašvaldības iesniegtos dokumentus un 2018. gada 2. maija vēstulē Nr. 3.4-11e/1042/2018 lūdza iesniegt Valsts vides dienesta tehniskos noteikumus ceļa būvniecībai vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu atbilstoši noteikumiem Nr. 776.Burtnieku novada pašvaldība 2018. gada 14. maija vēstulē Nr.3-11.4/2018/595, ievērojot to, ka būvniecības ieceres gaitā ir precizētas platības un minimāli mainīta ceļa izbūves vieta, kā arī mainījies nepieciešamās zemes vienības daļas apmērs, lūdza AS “Latvijas valsts meži” saskaņot atsavināšanai nepieciešamo zemes vienības daļu, kas precizējot plānota 0,2640 ha platībā. AS “Latvijas valsts meži” 2018. gada 28. maija vēstulē Nr. 4.1-2\_04ci-101\_341 Burtnieku novada pašvaldību un Zemkopības ministriju informēja, ka neiebilst pret zemes vienības ar kadastra apzīmējumu 9690 001 0040 daļas aptuveni 0,2640 ha platībā, kas ietilpst nekustamā īpašuma “Būdeļa mežs” (kadastra Nr.9690 011 0040) Valmieras pagastā, Burtnieku novadā sastāvā, atsavināšanu par labu Burtnieku novada pašvaldībai tās autonomās funkcijas izpildei – ceļa būvniecībai, norādot, ka ir jāatdala atsavināmais zemes gabals un platības atdalīšanai no nekustamā īpašuma nepieciešams izstrādāt zemes ierīcības projektu, papildus norādot, ka:1) zemes vienība ar kadastra apzīmējumu 9690 011 0040 ietilpst medību tiesību nomas līguma platībās, kas noslēgts ar mednieku klubu “JAUNPILSĒTA”’, līdz 30.06.2045. un ka atsavināšanas gadījumā būs nepieciešams grozīt noslēgto līgumu par medību tiesību nomu, izslēdzot atsavināmo platību no nomas platības;2) daļa atsavināmās teritorijas ietilpst aizsargājamā meža biotopā (veci vai dabiski boreāli meži). Tādējādi zemes vienības daļas atsavināma ceļa būvei minimāli nepieciešamajā platībā, kā arī tiek lūgts izvērtēt iespēju inženierkomunikācijas ierīkot lauksaimniecības zemē, kas atrodas plānotā ceļa otrā pusē.Zemkopības ministrija 2018. gada 6. septembrī saņēma Burtnieku novada pašvaldības vēstuli Nr. 3-11.4/2018/1333 ar pievienotu Valsts vides dienesta Valmieras reģionālās vides pārvaldes izdoto ietekmes uz vidi sākotnējo izvērtējumu un tehniskajiem noteikumiem. Valsts vides dienesta Valmieras reģionālā vides pārvalde 2018. gada 4. septembrī izdeva ietekmes uz vidi sākotnējo izvērtējumu Nr. VA18SI0031 darbībai – autoceļa “J. Ziemeļnieka iela–Pilāti” būvniecība, ar lēmumu nepiemērot ietekmes uz vidi novērtējuma procedūru Burtnieku novada pašvaldības ierosinātajai darbībai – autoceļa “J. Ziemeļnieka iela–Pilāti” būvniecībai aptuveni 1,2 km garumā.Valsts vides dienesta Valmieras reģionālā vides pārvalde 2018. gada 5. septembrī izdeva tehniskos noteikumus Nr. VA18TN0213 paredzētajai darbībai – autoceļa “J. Ziemeļnieka iela–Pilāti” būvniecībai – ar norādītajām vides aizsardzības prasībām.Zemkopības ministrija ar 2018. gada 2. oktobra pilnvaru Nr. 3.4-11/2181/2018 pilnvaroja Burtnieku novada pašvaldību īstenot darbības, kas saistītas ar valsts meža zemes – nekustamā īpašuma “Būdeļa mežs” (kadastra Nr. 9690 011 0040) sastāvā ietilpstošās zemes vienības ar kadastra apzīmējumu 9690 011 0040 daļas aptuveni 0,2640 ha platībā Valmieras pagastā, Burtnieku novadā – atsavināšanu, t.i., zemes vienības daļas nodalīšanu apvidū, zemes robežu plānu izgatavošanu un zemes vienības topogrāfiskā plāna ar iezīmētu zemes vienību izgatavošanu.Burtnieku novada pašvaldība 2019. gada 16. oktobrī pieņēma lēmumu Nr. 356 “Par zemes ierīcības projekta Būdeļu mežs Valmieras pagastā, Burtnieku novadā apstiprināšanu” (prot. Nr. 16, 23. punkts), ar kuru nolēma apstiprināt zemes ierīcības projektu par nekustamā īpašuma Būdeļa mežs (kadastra Nr. 9690 011 0040) zemes vienības ar kadastra apzīmējumu 9690 011 0040 Valmieras pagastā, Burtnieku novadā sadalīšanu, no jauna veidotajam īpašumam, kas sastāv no zemes vienības ar kadastra apzīmējumu 9690 011 0236 0,1500 ha platībā, piešķirt tam nosaukumu “Ceļš” un noteikt nekustamā īpašuma lietošanas mērķi – satiksmes infrastruktūras objektu apbūves zeme (NĪLM kods 1101). Zemes vienību platība pēc kadastrālās uzmērīšanas var tikt precizēta.Ierosinot valsts meža zemes atsavināšanu, nav iespējams paredzēt precīzu platību, kāda būs nepieciešama ceļa būvniecībai. Pašvaldība ierosinājumā norāda plānoto nepieciešamo valsts meža zemes platību, kas pēc kadastrālās uzmērīšanas var būt gan lielāka, gan mazāka, jo precīza platība tiek noteikta projektēšanas gaitā, izstrādājot zemes ierīcības projektu un veicot zemes kadastrālo uzmērīšanu.Zemes kadastrālā uzmērīšana notika 2019. gada 8. novembrī, un Valsts zemes dienesta Nekustamā īpašuma valsts kadastra informācijas sistēmā ir reģistrēts nekustamais īpašums “Ceļš” (kadastra Nr. 9690 011 0250) Valmieras pagastā, Burtnieku novadā, kurš sastāv no zemes vienības ar kadastra apzīmējumu 9690 011 0236 0,1500 ha platībā (turpmāk – nekustamais īpašums “Ceļš”). AS “Latvijas valsts meži” 2020. gada 29. decembra vēstulē Nr. 4.1-2\_007r\_101\_20\_949 informēja, ka zemes vienība ar kadastra apzīmējumu 9690 011 0236 2020. gada 9. decembrī ir ierakstīta zemesgrāmatā nekustamā īpašuma “Ceļš” (kadastra Nr. 9690 011 0250) Valmieras pagastā, Burtnieku novadā sastāvā.Nekustamais īpašums “Ceļš” 2020. gada 9. decembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Vidzemes rajona tiesas Valmieras pagasta zemesgrāmatas nodalījums Nr. 100000607934).Pēc Valsts zemes dienesta Nekustamā īpašuma valsts kadastra informācijas sistēmas datiem, nekustamā īpašuma “Ceļš” sastāvā ietilpstošās zemes vienības ar kadastra apzīmējumu 9690 011 0236 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) un atbilstoši zemes vienību platību sadalījumam pa lietošanas veidiem mežu platība aizņem 0,1300 ha un zeme zem ceļiem – 0,0200 ha.Nekustamajam īpašumam “Ceļš” ir noteikts šāds apgrūtinājums: ekspluatācijas aizsargjoslas teritorija gar ielu vai ceļu – sarkanā līnija (0,0800 ha platībā).Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Burtnieku novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.Pēc Ministru kabineta rīkojuma pieņemšanas ar nodošanas un pieņemšanas aktu nekustamais īpašums “Ceļš” tiks nodots Burtnieku novada pašvaldībai.Pēc Ministru kabineta rīkojuma pieņemšanas un nodošanas un pieņemšanas akta parakstīšanas AS “Latvijas valsts meži” grozīs noslēgto medību tiesību nomas līgumu, medību tiesību nomas platības samazinot par atsavināto valsts meža zemes platību.Ar Ministru kabineta rīkojuma projektu paredzēts nekustamo īpašumu “Ceļš” nodot bez atlīdzības pašvaldības īpašumā likumā “Par pašvaldībām” noteiktās autonomās funkcijas nodrošināšanai (ceļa būvniecībai), tādējādi šīs funkcijas izbeigšana nav paredzēta un netiek plānota.Burtnieku novada pašvaldībai pēc ceļa izbūves ir tiesības to reģistrēt zemesgrāmatā kā inženierbūvi.Ievērojot Atsavināšanas likuma 42. pantā ietvertās prasības par attiecīgās mantas atpakaļ nodošanu valstij, ja iestāsies rīkojuma projekta 2. punktā minētais apstāklis un nekustamais īpašums “Ceļš” vairs netiks izmantots norādītās pašvaldības autonomās funkcijas nodrošināšanai, nekustamais īpašums pēc tā sastāva datu aktualizācijas tiks pārņemts atpakaļ valsts īpašumā, ievērojot Civillikuma 968. pantā nostiprināto principu, t.i., ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka īpašumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, AS “Latvijas valsts meži” un Burtnieku novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Burtnieku novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas jomā, pašvaldībai izbūvējot un uzturot ceļu un tā sakārtojot infrastruktūru un nodrošinot fizisko personu sadzīves ērtības.Burtnieku novada pašvaldībai un tās iestāžu darbiniekiem, kā arī pašvaldību institūcijām un citām sabiedrības grupām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, rīkojuma projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | Sabiedrībai bija iespēja līdzdarboties tiesību akta izstrādes procesā, rakstiski sniedzot viedokli par tiesību akta projektu tā izstrādes stadijā. Rīkojuma projekts tika publicēts no 2021. gada 25. februāra līdz 11. martam Zemkopības ministrijas (https://www.zm.gov.lv/zemkopibas-ministrija/apspriesanas/ministru-kabineta-rikojuma-projekts-par-valsts-meza-zemes-nodosanu-bur?id=1004) un Ministru kabineta tīmekļvietnēs (<https://www.mk.gov.lv/content/ministru-kabineta-diskusiju-dokumenti> ). |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība “Latvijas valsts meži” un Burtnieku novada pašvaldība.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Burtnieku novada pašvaldība segs izdevumus, kas saistīti ar nekustamā īpašuma pārreģistrāciju uz Burtnieku novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs K. Gerhards

Žagare 67027558

Inga.Zagare@zm.gov.lv